[{"text_idx": "#000000", "text": "Gadael Rhodd yn eich Ewyllys"}, {"text_idx": "#000003", "text": "Mae pennod newydd ar fin dechrau yng Nghoetir Anian wrth i ni ffarwelio a\u0302\u2019n Cyfarwyddwr Prosiect presennol, Simon Ayres, ar ddiwedd y flwyddyn."}, {"text_idx": "#000006", "text": "Mae esgidiau Simon yn sicr yn rhai mawr i\u2019w llenwi ond rydym yn falch o gyhoeddi penodiad Katy Harris i ro\u0302l Cyfarwyddwr y Prosiect. Mae gan Katy gefndir diddorol ac amrywiol gan gynnwys amser a dreuliwyd yn byw ac yn gweithio i gyrff anllywodraethol amgylcheddol yn nwyrain Rwsia, ar gadwraeth coedwigoedd boreal. Mae hi wedi gweithio i elusennau amgylcheddol yng Nghymru ers bron i 20 mlynedd, gan gynnwys rolau yn y Ganolfan Dechnoleg Amgen, gyda Coed Lleol \u2013 Small Woods, ac yn fwy diweddar yr RSPB. Mae gan Katy gyfoeth o brofiad mewn datblygu a rheoli prosiectau yn ogystal a\u0302 chodi arian.Mae ei diddordeb cryf mewn cadwraeth natur, adfer cynefinoedd, galluogi cymdeithas i ymateb i\u2019r argyfwng hinsawdd a bioamrywiaeth, ac mewn cysylltu pobl a chymunedau a\u0302 natur yn asio\u2019n berffaith a\u0302 nodau Coetir Anian."}]